**BKV Zrt.**

**VÁLLALKOZÁSI SZERZŐDÉS**

A jelen vállalkozási Szerződés (a továbbiakban: Szerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.;

Cégjegyzékszám: 01-10-043037;

Adószám: 12154481-4-44

Csoport azonosító: 17781372-5-44

 mint megrendelő (a továbbiakban: **Megrendelő**),

másrészről a

**…**

Székhely: …;

Cégjegyzékszám: …;

Adószám: …;

Bankszámlaszám: …

mint vállalkozó (a továbbiakban: **Vállalkozó**),

(a továbbiakban együttesen: **Felek**)

között az alulírott helyen és időpontban az alábbiak szerint.

1. **A Szerződés Tárgya**
	1. A Felek megállapodnak abban, hogy a jelen Szerződés tárgyát a Megrendelő által a V-332/15. tenderszámon bonyolított versenyeztetési eljárás ajánlati felhívásában és dokumentációjában meghatározott munkák, azaz a Kisgépek és kézi szerszámok eseti javításának elvégzése képezi a Szerződésben foglaltaknak és az azok alapján leadott egyes megrendeléseknek (a továbbiakban: Megrendelés) megfelelően (a továbbiakban: Vállalkozás).

**A**) rész: Szerszámgépek és egyéb berendezések eseti javítása

**B**) rész: Elektromos kisgépek, kéziszerszámok és egyéb berendezések  eseti javítása

**C**) rész: Robbanó motoros kisgépek és szerszámok eseti javítása

* 1. Megrendelő a jelen Szerződés hatálya alatt Megrendelések leadásával jogosult a Vállalkozótól az 1.1 pontban meghatározott feladatokat megrendelni. Az egyes Megrendelésekben Megrendelő köteles megjelölni a Vállalkozó részére azon feladatokat melyek elvégzésére az adott Megrendelés irányul, továbbá a teljesítés határidejét, a teljesítési helyet, valamint az egyéb, az adott Megrendelés leadásával megrendelt feladatokra vonatkozó különös feltételeket. Az egyes Megrendeléseket, azok módosítását, törlését a Vállalkozó minden esetben köteles visszaigazolni a kézhezvételtől számított 2 munkanapon belül, valamint köteles a jelen Szerződésben, valamint az adott Megrendelésben foglaltak alapján a feladatot elvégezni. Vállalkozó a Megrendelésben foglalt valamely feltételtől eltérni csak Megrendelő előzetes írásbeli hozzájárulásával jogosult.

Felek a Megrendelések és azok visszaigazolása megküldése történhet elektronikus (Fax, email) úton egyéb esetekben jelen Szerződés 12. pontjában foglaltakat kötelesek alkalmazni.

* 1. Megrendelő a jelen Szerződés 2. sz. mellékletében szereplő tételeken felül kérheti egyéb, a jelen Szerződés tárgyát képező tételek javítását minta, illetve rajz alapján. Ezen tételek a Szerződés módosítása nélkül a Felek külön megállapodása alapján megrendelhetők.
	2. A Felek megállapodnak abban, hogy a 2. sz. mellékletben felsorolt szerszámgépek, kisgépek, kézi szerszámok és egyéb eszközök, berendezések jelen Szerződés hatálya alatt változhatnak (pl: selejtezés új eszközök beszerzése, új igények megjelenése stb). Megrendelő jogosult a változásokról egyoldalú tájékoztatással értesíteni a Vállalkozót.
	3. A Felek megállapodnak abban, hogy a Vállalkozó a javítások során eredeti, gyári, gyártói tanúsítvánnyal ellátott alkatrészeket, elemeket használhat, amennyiben valamilyen okból ez nem lehetséges (pl: a gyártó cég megszűnése) úgy műbizonylattal ellátott helyettesítő termékekkel kiválthatja az eredeti gyári termékeket a Megrendelő engedélyével.

Vállalkozónak biztosítania kell napi 12 órában hiba bejelentési lehetőséget reggel 6.00 és este 18.00 óra között (telefon, fax vagy e-mail).

A Vállalkozó a hiba megállapítása után köteles árajánlatot 24 órán belül benyújtani a Megrendelő részére. A munka csak a Megrendelő által elfogadott árajánlat és megrendelés esetén kezdhető meg.

1. **Vállalkozói Díj**
	1. A Felek megállapodnak abban, hogy a Megrendelő a jelen Szerződés 1. pontja szerinti feladatok ellátásáért az 1. számú mellékletben (ajánlat) szereplő nettó vállalkozói rezsióradíjak + ÁFA (a továbbiakban: Rezsióradíj) alapján kalkulált vállalkozói díj (a továbbiakban: Vállalkozói Díj) fizeti meg a Vállalkozó számlán szereplő bankszámlájára.
	2. A Felek megállapodnak abban, hogy a Rezsióradíj és az annak alapján kalkulált Vállalkozói Díj magában foglalja a Vállalkozó jelen Szerződés és az annak hatálya alatt Vállalkozó részére leadott Megrendelések teljesítése kapcsán felmerült mindennemű költségét és kiadását ide nem értve az anyag és alkatrész árakat. A Rezsióradíjak összege a jelen Szerződés aláírásától számított egy éven belül semmilyen körülmények között nem emelhető, ide nem értve a közvetlenül jogszabályi rendelkezésből eredő árváltozást, amely esetében Felek a 2.4. és 2.5 pont szerint járnak el. Vállalkozó kijelenti, hogy a Rezsióradíjakat a 6.6 pontban foglalt rendelkezések figyelembevételével határozta meg.
	3. A Felek megállapodnak abban, hogy a Vállalkozó a hiba bejelentést követően 24 órán belül köteles megkezdi a hibás eszköz hibafelmérését. A hiba megállapítást követően 24 órán belül köteles árajánlatot benyújtani a Megrendelő részére. A javítási munka csak a Megrendelő által elfogadott árajánlat és megrendelés esetén kezdhető meg.

Az árajánlatnak legalább az alábbiakat kell tartalmaznia:

* az elvégzendő, szükséges munkák tételes felsorolása
* a munkák elvégzéséhez szükséges összes munkaidő mennyiségét órában meghatározva, amely meghatározott óraszám kerül elszámolásra a munkát végző személyek létszámától függetlenül
* a elvégzendő munkákhoz olyan szükséges anyagok tételes mennyiségét, minőségét és árait, amely anyagot nem a Megrendelő biztosít a Vállalkozó részére
* vállalási határidő

Amennyiben Megrendelő nem találja elfogadhatónak a Vállalkozó által megajánlott anyag és/vagy alkatrész árakat, abban az estben Megrendelő kezdeményezheti, hogy a Vállalkozó a Megrendelő által megjelölt legalább három szaküzlet árai alapján megállapított átlagárnál magasabb áron a javításhoz szükséges anyagokat és/vagy alkatrészeket nem számolhatja el.

* 1. A 2.2 pontban meghatározott határidő elteltével Felek felülvizsgálják a Rezsióradíjak változatlan formában történő megtartásának lehetőségét. Vállalkozó ennek eredményétől függően évente egy alkalommal kezdeményezheti maximum a KSH által a tárgyévet megelőző évre vonatkozóan kiadott inflációs ráta 80 %-ának megfelelő mértékű áremelést (a továbbiakban: Áremelés).
	2. Felek az Áremelésről – ideértve a 2.4 pontban meghatározott mértéket meghaladó Áremelést is – közösen egyeztetnek, annak elfogadásáról vagy elutasításáról Megrendelő dönt.
	3. A jelen Szerződés aláírásától számítottan bármelyik fél kezdeményezheti az Egységárak csökkentését, ideértve a közvetlenül jogszabályi rendelkezésből eredő árcsökkentést (a továbbiakban: Árcsökkentés). Felek az Árcsökkentésről közös egyeztetnek, annak elfogadásáról közösen döntenek.
	4. Az Áremelés/Árcsökkentés jóváhagyását megelőzően leadott Megrendelésekre az Áremelés/Árcsökkentés nem vonatkozik.
	5. Vállalkozó kijelenti, hogy ajánlata saját és alvállalkozói árkalkulációjából származik, és semmilyen háttér-megállapodásnak nem tárgya.
1. **A Vállalkozói Díj Megfizetésének Módja**

3.1. Felek megállapodnak abban, hogy a Vállalkozó Megrendelésenként 1db szabályszerűen kiállított számla (a továbbiakban Számla) kibocsátására jogosult a jelen Szerződés szerint teljesített Vállalkozás alapján.

3.2. A Felek megállapodnak abban, hogy a Vállalkozó Számla kibocsátására a Vállalkozásnak a Megrendelő által szerződésszerűen igazolt, maradéktalan, szabályszerű teljesítése után jogosult.

3.3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Szerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a jelen Szerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

3.4. A Felek megállapodnak abban, hogy a Számla elengedhetetlen mellékletét képezi a teljesítési igazolás.

3.5. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Szerződés a Vállalkozói Díjat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti kamatmértékkel.

3.6. A jelen Szerződésben meghatározott ellenérték kifizetése az Art. 36/A § hatálya alá tartozik. Megrendelőnek abban az esetben áll módjában a kifizetést teljesíteni, amennyiben részére a Vállalkozó 30 (harminc) napnál nem régebbi eredeti NAV adóigazolást bemutat, megküld, vagy átad arról, hogy az állami adóhatóságnál és a vámhatóságnál nyilvántartott köztartozása nincs, vagy a kifizetés időpontjában szerepel a köztartozásmentes adózói adatbázisban.

3.7. A Felek megállapodnak abban, hogy a Vállalkozó hozzájárul ahhoz, hogy a Számlán megjelölt összegből levonásra kerüljön a jelen Szerződésben meghatározott, esetlegesen felmerülő kötbér illetve többletköltség összege.

3.8. Megrendelő kijelenti, hogy előleget nem fizet.

1. **A Minőségi /mennyiségi Átadás-Átvétel, a Teljesítési Igazolás**

4.1. A Vállakozó a teljesítést a jelen Szerződés hatályba lépését követően köteles haladéktalanul megkezdeni, és a jelen Szerződés időtartama alatt az abban és a Megrendelésekben meghatározott feltételek szerint folyamatosan biztosítani.

4.2. Megrendelés kiadására Megrendelő alábbi képviselői jogosultak.

**…………………………..** - ………………………..

Telefon: …

E-mail: …

**……………………………** - ……….

Telefon: …

E-mail: ….

4.3. A teljesítés helye: Az egyes megrendelésekben kerül meghatározásra

4.4. A Felek megállapodnak abban, hogy a Vállalkozás teljesítésének, azaz a jelen Szerződés és az az alapján a Megrendelő által a Vállalkozó részére leadott Megrendelések teljesítésének igazolása teljesítési igazolás (a továbbiakban Teljesítési Igazolás) kiállításával történik. A Felek rögzítik, hogy a minőségi és mennyiségi vizsgálat költségei a Megrendelőt terhelik. Ha a mennyiségi és minőségi átadás-átvétel nem tár fel problémát, úgy az eszköz átvétele, és a teljesítés igazolása a Teljesítési igazolásnak a Megrendelő általi aláírásával és dátummal való ellátásával történik úgy, hogy az aláírás alatt a nevüket olvasható, nyomtatott betűkkel is feltüntetik.

4.5. Amennyiben a mennyiségi és műszaki állapot szempontjából történő átvétel során eltérések mutatkoznak, úgy a felfedezett hiányosságokat, hibákat, valamint az érvényesíteni kívánt szavatossági, jótállási igényeket Megrendelő jegyzőkönyvben (a továbbiakban: Jegyzőkönyv) rögzíti, és arról a Vállalkozót írásban értesíti. Megrendelő a teljesítést ebben az esetben csak a Jegyzőkönyvben rögzített hibák megfelelő kijavítását követően igazolja.

4.6. A Vállalkozó köteles a javítandó eszköz(öke)t amennyiben helyszíni javítás nem lehetséges javítás céljából a saját telephelyére elszállítani, majd a javítást követően azokat a Megrendelésben megjelölt teljesítési helyre a saját költségén visszaszállítani, ide nem értve a telepített szerszámgépeket.

4.7 Megrendelő köteles Vállalkozó készrejelentését követően, a közösen megállapított időpontra kitűzni a műszaki átadás-átvételi eljárás időpontját. Felek rögzítik, hogy a minőségi és mennyiségi vizsgálat költségei a Megrendelőt terhelik. Megrendelő a teljesítést az eljárás során megvizsgálja, és a vizsgálat alapján felfedezett hiányosságokat, hibákat, a hibás munkarészekre eső költségvetési összegeket, valamint az érvényesíteni kívánt szavatossági, jótállási igényeket jegyzőkönyvben (a továbbiakban: Jegyzőkönyv) rögzíti, és arról a Vállalkozót írásban értesíti. Megrendelő teljesítési igazolást ebben az esetben csak a Jegyzőkönyvben rögzített hibák kijavítását követően állít ki.

4.8 A Felek megállapodnak abban, hogy Teljesítési igazolás és Jegyzőkönyv aláírására jogosult személy a Megrendelő részéről **………** (elérhetőségei: vezetékes telefon …; fax: …; mobil telefon …: email cím: …); a Vállalkozó részéről pedig **…………** (elérhetőségei: vezetékes telefon …; fax: …; mobil telefon …: email cím: …).

4.9 A Felek megállapodnak, hogy a Vállalkozó a Megrendelő részére biztosítja a javításközi ellenőrzés lehetőségét, amelyhez minden eszközt és tételt a Megrendelő részére rendelkezésre bocsát.

4.10 A Felek megállapodnak abban, hogy mennyiségi, illetve minőségi/műszaki eltérés esetén a Megrendelő a Vállalkozás, azaz a jelen Szerződés és az az alapján a Megrendelő által a Vállalkozó részére leadott Megrendelés teljesítésének (rész)eredményét nem köteles átvenni. A Vállalkozó ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

**5. A Teljesítési Határidő**

5.2. A Felek megállapodnak abban, hogy az egyes Megrendelésekre vonatkozóan a teljesítés határideje az egyes Megrendelésben kerül meghatározásra.

**6. A Szerződés Időtartama, Megszűnése/Megszüntetése**

6.1. Felek a jelen Szerződést mindkét fél aláírásának napjától számított 12 hónapig terjedő, határozott időtartamra kötik.

6.2. A Felek megállapodnak abban, hogy a jelen Szerződést — a másik Fél súlyos szerződésszegése esetén — írásban azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél - Megrendelő részéről különösen a jelen Szerződés 6.3 pontjában meghatározott esetekben - a jelen Szerződésből vagy valamelyik Megrendelésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

6.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Vállalkozónak megküldött írásbeli nyilatkozattal egyoldalúan, azonnali hatállyal felmondhatja a jelen Szerződést a Vállalkozó kártérítése nélkül különösen:

* hibás teljesítés esetén, amennyiben a Vállalkozó a Megrendelő felszólítására a jelen Szerződés 8. pontjában megjelölt határidőn, illetve a Megrendelő által meghosszabbított határidőn belül a hibát nem javítja ki, vagy a hibát nem lehet kijavítani,
* ha a Vállalkozó késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Vállalkozó késedelembe esik és a késedelmes teljesítésének esetére kikötött maximális kötbérösszeget elérte,
* Ha a Vállalkozó a 13.5. pontban meghatározott jogerős engedélyt az ott megjelölt határidőben nem mutatja be, illetve másolatban nem adja át a Megrendelőnek,
* ha a Vállalkozó – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más jelen Szerződésen vagy valamely Megrendelésen alapuló kötelezettségét,
* ha a Vállalkozóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll.

6.4. Fentieken túl a jelen Szerződés megszűnésére irányadó a Ptk. 6:249. §-ában foglalt általános elállási jog is. Megrendelő az elállásra a teljesítés megkezdése előtt jogosult.

6.5. Jelen Szerződést a Felek jogosultak – 90 napos felmondási idő betartásával – rendes felmondás útján megszüntetni.

 Felek rögzítik, hogy a jelen Szerződés rendes felmondása esetén Vállalkozó csak a rendes felmondást megelőzően már kiadott, illetve teljesített Megrendelések ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

6.6 A Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni. Erre tekintettel a jelen Szerződés megszűnésétől számított 1 (egy) héten belül a Vállalkozó köteles a Megrendelő részére átadni minden, a jelen Szerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

6.7. A Felek megállapodnak abban is, hogy a jelen Szerződés időbeli hatályán esetlegesen túlnyúló Megrendeléseket Vállalkozó köteles a jelen Szerződésben és a vonatkozó Megrendelésben foglaltaknak megfelelően, külön költségtérítés nélkül teljesíteni.

**7. A Kötbér**

7.1. Amennyiben a Vállalkozó neki felróható okból késedelmesen, nem vagy nem szerződésszerűen teljesít, a Megrendelőt – jogfenntartással az ebből eredő, kötbéren felüli kártérítési igényére – jelen fejezet 7.3-7.5. pontjaiban meghatározott mértékű kötbér illeti meg. Vállalkozó abban az esetben mentesül a kötbérfizetési kötelezettség alól, ha a szerződésszegést kimenti.

7.2. A kötbér számításának alapja: az adott Megrendelésre vonatkozó, 2.1 pontban meghatározott Vállalkozói Rezsióradíjak alapján kalkulált Vállalkozói díj.

7.3 Késedelmes – nem a jelen Szerződésben meghatározott határidőre történő - teljesítés esetén a Vállalkozó az adott Megrendelésre vonatkozó, 2.1 pontban meghatározott Rezsióradíjak alapján kalkulált vállalkozói díj késedelmesen teljesített értékére vetített napi 0,5%, de maximum összesen 15 % mértékű késedelmi kötbért köteles megfizetni Megrendelőnek. Késedelmes teljesítésnek minősül *különösen*, ha a Vállalkozó a jelen Szerződés 8.2 pontjában meghatározott határidőn belül jótállási kötelezettségének teljesítését nem kezdi meg.

* 1. A Vállalkozó az adott Megrendelésre vonatkozó, 2.1 pontban meghatározott Rezsióradíjak alapján kalkulált vállalkozói díj 20%-ával megegyező mértékű meghiúsulási kötbér fizetésére köteles, ha neki felróható okból nem teljesít.A teljesítés meghiúsulásának minősül *különösen*, ha a Vállalkozó jótállási kötelezettsége keretében a hibát a jelen Szerződés 8.2 pontjában meghatározottak szerint, határidőben nem javítja ki, vagy a hibás alkatrészt nem cseréli ki.

7.5. A Vállalkozó az adott Megrendelésre vonatkozó, 2.1 pontban meghatározott Rezsióradíjak alapján kalkulált vállalkozói díj - *a kijavítás megtörténtéig terjedő* időtartam végéig – napi 0,5%-ával, de legfeljebb 15 %-ával megegyező mértékű hibás teljesítési kötbér fizetésére köteles, ha neki felróható okból nem a jelen Szerződésben foglaltaknak megfelelően, azaz nem szerződésszerűen teljesít.Hibás teljesítésnek minősül az is, amennyiben a hiba jótállás kötelezettség *teljesítése körében merül* fel, hibás teljesítési kötbér ebben az esetben is jelen pontban foglaltak szerint érvényesíthető.

7.6. Megrendelő kötbérigényét érvényesítheti (a kötbér esedékessé válása) különösen:

* Vállalkozó késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Vállalkozó nem teljesítése esetében, amennyiben a Vállalkozó neki felróható módon nem teljesít és Megrendelő írásbeli felszólítására sem áll szándékában teljesíteni;
* Vállalkozó nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással és a számla megküldésével;
* Vállalkozó hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

 Az esedékessé vált kötbér után a Vállalkozó késedelmi kamatot köteles fizetni.

7.7. A kötbér esedékessé válásával a Megrendelő a Vállalkozónak jelen Szerződésből eredően járó Vállalkozói Díj összegét a kötbér összegével csökkentheti.

7.8. A teljesítés elmaradása vagy késedelmes teljesítés esetén amennyiben Megrendelőnek a Vállalkozóhoz címzett felszólítása eredménytelen marad, a Megrendelő jogosult ellátása biztosítása érdekében más vállalkozót igénybe venni. Amennyiben a Megrendelőnek emiatt költsége vagy kára származik, úgy azt a Vállalkozó köteles megtéríteni, illetve az árban jelentkező többletköltség is a mulasztásért felelős Vállalkozót terheli.

**8. A Jótállás**

8.1. A Felek megállapodnak abban, hogy a Vállalkozó a Vállalkozásra vonatkozóan a Ptk. 6:171. §-a alapján jótállást vállal, melynek időtartama az elvégzett javítási munkára vonatkozóan 6 hónap. A Vállalkozó az általa beépített alkatrészek, cserélt szerkezeti elemek esetében a gyártó által vállalt ideig, de legalább 6 hónap időtartamra vállal jótállást. A gyártó által vállalt jótállási időt Vállalkozó Megrendelő felszólítására hitelt érdemlő módon, a gyártó által kiállított eredeti okiratokkal köteles bizonyítani a beépített alkatrészekre és cserélt szerkezeti elemekre vonatkozó gyártói jótállást. Felek a jelen pontban foglaltakkal összefüggésben megállapodnak abban is, hogy amennyiben a gyártó által a beépített alkatrészekre és cserélt szerkezeti elemek vonatkozóan vállalt jótállási időtartam vége a Vállalkozó által a Vállalkozásra vállalt jótállási időt meghaladja, a két időpont között eltelt időben a beépített alkatrészek és berendezések esetleges hibájával összefüggésben felmerülő vállalkozói munka, feladatok elvégzésének díja a 2. pontban megállapodott Vállalkozási Díjban benne foglaltatik.

8.2. A Megrendelő írásban értesíti a Vállalkozót a jelen Szerződés és az egyes Megrendelések teljesítésével jótállás keretében felmerülő bármely, a teljesítéssel kapcsolatos kifogásáról. Vállalkozó az értesítés kézhezvételét követően a lehető legrövidebb időn belül, de legkésőbb 3. munkanapon belül köteles megkezdeni jótállási kötelezettsége teljesítését, azaz .a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül, de legkésőbb az eredeti javításra vállalt határidőn belül köteles a jótállási kötelezettségét teljesíteni, és a javított egységet visszaszállítani a Megrendelő telephelyére. Jótállás keretein belül javításra kerülő egység mindennemű alkatrész és szállítási, valamint javítási költsége a Vállalkozót terheli.

8.3. Abban az esetben, ha a fentiek szerint értesített Vállalkozó elmulasztja a hiba javítását a meghatározott határidőn belül, a Megrendelőnek jogában áll a Vállalkozó kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Vállalkozót az általa vállalt jótállási kötelezettségei teljesítése alól mentesítené.

8.4. A jótállási idő kezdete a tényleges teljesítés időpontja, amely megegyezik jelen Szerződés 4. pontja szerint szabályozott átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

**9. A Szellemi Alkotások Joga**

9.1. A Vállalkozó kijelenti, hogy köteles gondoskodni arról, hogy a jelen Szerződés vagy az egyes Megrendelések alapján létrejött szellemi alkotásokkal kapcsolatban sem a Vállalkozónak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Vállalkozó kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Vállalkozói Díj magában foglalja.

**10. A Viták Rendezése**

10.1. A Felek megállapodnak abban, hogy a jelen Szerződés és az az alapján teljesítendő Megrendelések alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

**11. Az Üzleti Titok Védelme**

11.1. A Felek megállapodnak abban, hogy a jelen Szerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

11.2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Szerződés hatályának fennállása alatt, sem azt követően.

11.3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Szerződés hatálya alatt, mind azt követően.

11.4. A Felek megállapodnak abban, hogy a Feleket a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.

11.5. Felek tudomással bírnak róla, hogy a Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.

**12. Az Értesítések**

12.1. A Felek megállapodnak abban, hogy a jelen Szerződés által megkívánt minden írásbeli értesítést a Felek mindenkori székhelyének levelezési címére kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

12.2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

12.3. Kapcsolattartók:

A Megrendelő részéről a jelen Szerződés vonatkozásában kapcsolattartásra kijelölt személy, vagy szervezet:

……………………………….

Telefon: …………….

Telefax: ……………

E-mail: …………….

A Megrendelő részéről műszaki, szakmai kérdésekben kapcsolattartásra kijelölt személy:

………………………………

Telefon: ……………..

Telefax: ……………..

E-mail: …………….

A Vállalkozó részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….

**13. A Vegyes Rendelkezések**

13.1. A Felek megállapodnak, hogy a Vállalkozó a Vállalkozás teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Vállalkozó köteles.

13.2. A Felek megállapodnak abban, hogy a Vállalkozó a jelen Szerződés teljesítése során a jelen Szerződés tárgyát képező szakfeladat ellátására specializálódott személytől elvárható fokozott gondossággal köteles eljárni.

13.3. A jelen Szerződés teljesítése során Vállalkozó az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye:

Adószáma: …

Bankszámlaszáma: …

2.) Alvállalkozó neve:

Székhelye:

Adószáma: …

Bankszámlaszáma: …

Vállalkozó a megjelölt Alvállalkozókon kívül/helyett más Alvállalkozó(k) igénybevétele esetén köteles a Megrendelőt írásban tájékoztatni.

13.4. A Felek megállapodnak abban, hogy a jelen Szerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.

13.5. A Felek rögzítik továbbá azt, hogy Vállalkozó köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett végezni. Szükség esetén a Vállalkozó biztosítja saját munkatársai és esetleges alvállalkozói megfelelő oktatását a hatályos jogszabályok, valamint a Megrendelő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat) a Vállalkozót terheli.

 A Vállalkozó köteles az esetlegesen rendelkezésére bocsátott munkaterületet a munka jellegéhez mérten a lehető legnagyobb rendben és tisztán tartani, a környezetszennyezés megelőzését, az egészséges és biztonságos munkavégzés körülményeit biztosítani.

A Vállalkozó köteles a tevékenysége során kitermelt anyagok Megrendelő által történő minősítését követően– a fémhulladékot kivéve - a keletkező valamennyi nem veszélyes, illetve veszélyes hulladék (a továbbiakban: hulladék) jogszerű kezeléséről (hasznosításáról, ártalmatlanításáról) és elszállításáról valamint az ezzel kapcsolatos valamennyi, jogszabályban meghatározott kötelezettség teljesítéséről gondoskodni.

A Vállalkozó köteles biztosítani, illetve igazolni, hogy a hulladékkal kapcsolatos valamennyi tevékenység folytatásához szükséges jogerős hatósági engedély a Vállalkozónak vagy az általa az ezen engedélyköteles tevékenységek végzéséhez igénybe vett harmadik személynek rendelkezésére áll, a tevékenység megkezdésétől kezdődő hatállyal mindaddig, amíg a hulladékkal kapcsolatos, jogszabályban előírt kötelezettségek teljesülnek.

A Vállalkozó köteles biztosítani, hogy mindezen engedély(ek) legkésőbb az engedélyhez kötött tevékenység megkezdését megelőző … munkanappal a Megrendelő részére jegyzőkönyvben rögzítetten eredetben bemutatásra, másolatban pedig átadásra kerüljenek. Ennek elmulasztása esetén a Megrendelő jogosult a szerződést azonnali hatállyal felmondani.

A fentiekkel kapcsolatban felmerülő valamennyi költség a Vállalkozót terheli. A Megrendelőnek a fenti kötelezettségek megszegése miatt keletkezett kárát a Vállalkozó köteles megtéríteni

 A Vállalkozó köteles az általa a munkaterületre bevinni szándékozott veszélyes anyagokról a Megrendelőt előzetesen tájékoztatni (különös tekintettel a jogszabály által tiltott és korlátozott anyagokra, valamint azokra, amelyek a Vállalkozó tevékenysége során hulladékká válnak, a levegőbe távoznak vagy a szennyvízbe kerülnek). A Vállalkozó tudomásul veszi, hogy a Megrendelő egyes veszélyes anyagok felhasználását korlátozhatja, megtilthatja, vagy feltételekhez kötheti.

 A Vállalkozó köteles az általa használt gépeket, berendezéseket és járműveket olyan műszaki állapotban tartani, ami biztosítja a vállalt szolgáltatás magas színvonalú elvégzése mellett a környezet- és munkavédelmi követelmények betartását is (különös tekintettel a zajterhelésre, olajfolyásra és légszennyezésre). A Vállalkozó tudomásul veszi, hogy a Megrendelő a nem megfelelő műszaki állapotú gépek, berendezések és járművek használatát megtilthatja vagy feltételekhez kötheti.

 A Vállalkozó köteles a Megrendelőt minden olyan tevékenységéről előzetesen tájékoztatni, amely a Megrendelő csatornahálózatába történő szennyvízkibocsátással, vagy légszennyező anyagok kibocsátásával jár vagy járhat. A Vállalkozó tudomásul veszi, hogy a Megrendelő az ilyen tevékenységeket korlátozhatja, megtilthatja, vagy feltételekhez kötheti. A Vállalkozó nem végezhet a munkaterületén olyan tevékenységet, amely talaj- vagy talajvíz-szennyezést okoz. Ezen előírás megsértéséből eredő mindennemű költség (beleértve a kármentesítéssel összefüggő minden költséget) a Vállalkozót terheli. A Vállalkozó köteles a fenti előírások betartásának ellenőrzését a Megrendelő számára bármikor feltétel nélkül lehetővé tenni. A Vállalkozó tudomásul veszi, hogy a fenti előírások be nem tartása esetén a Megrendelő a szükséges intézkedéseket a Vállalkozó költségére megteszi.

 Vállalkozó kijelenti és szavatol érte, hogy a jelen Szerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

13.6. A jelen Szerződést kizárólag írásban, közös megegyezéssel lehet módosítani.

13.8. A Felek megállapodnak abban, hogy a jelen Szerződés a Megrendelő által bonyolított V-332/15 sz. eljárás ajánlati felhívása/ajánlati dokumentációja, valamint a Vállalkozó ….. …. ….. napján kelt ajánlata alapján készült. A Felek megállapodnak abban, hogy a fenti dokumentumok és a Szerződés szövege közötti ellentmondás esetén a Szerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

13.9. Felek rögzítik, hogy az alábbiak a jelen Szerződés elválaszthatatlan mellékletét képezi:

13.9.1. Ajánlat

13.9.2. Gépek listája részenként.

13.10 Vállalkozó a jelen Szerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

**14. Záradék**

14.1. Vállalkozó nyilatkozik, hogy tudomása van arról, hogy a Megrendelőnél a fővárosi közösségi közlekedési intézményrendszer, valamint az autóbusz-ágazat átalakítását célzó új szervezeti struktúra kialakítása van folyamatban, melyhez minden támogatást, segítséget és nyilatkozatot megad, továbbá hozzájárul ahhoz, hogy a Megrendelő egyoldalú jognyilatkozatával a BKK Budapesti Közlekedési Központ Zártkörűen Működő Részvénytársaságot, illetve az esetlegesen létrehozandó, a Megrendelő tömegközlekedés-üzemeltető, illetve az autóbusszal végzett közforgalmú személyszállítási feladatát átvevő gazdasági társaságot a jelen Szerződésben saját helyébe léptesse*.*

A Felek kijelentik, hogy a jelen Szerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 3 db magyar nyelvű eredeti példányban jóváhagyólag aláírták.

|  |  |
| --- | --- |
| Budapest, 20.... ………. „…….” napja.. . . . . . . . . . . . . . . . . . . . . . . . . . . . . . . . . . . .  (titulus) (titulus)**Budapesti Közlekedési Zártkörűen Működő Részvénytársaság**Megrendelő | Budapest, 20..… ……….. „…….” napja. . . . . . . . . . . . . . . . . . . . . . . . . . . . . . . . . . . . . . (titulus)**………….**Vállalkozó |